ચૂંટણીની આચારસંહિતાને કારણે સરકારી કર્મચારી, અધિકારીઓ તથા લોકપ્રતિનિધિઓ તમામના હાથ બંધાયેલા હોવાથી મુંબઈના મચ્છરોને મોકળું મેદાન મળ્યુંછે. કીટનાશક દવાઓના છંટકાવ માટે કૉન્ટ્રૅક્ટ પર માણસો રાખવાના પ્રસ્તાવને આચારસંહિતાને કારણે પાછળ ઠેલવાનું પગલું સુધરાઈના વહીવટીતંત્ર દ્વારા લેવામાં આવ્યું છે. જૂનો કૉન્ટ્રૅક્ટ ૩૧ માર્ચે પૂરો થયો હતો, પરંતુ નવા કૉન્ટ્રૅક્ટના પ્રસ્તાવને ચૂંટણીને કારણે પાછો ખેંચવામાં આવ્યો હતો. સત્તાધારી પક્ષે વહીવટીતંત્રના આ નિર્ણયની આકરી ટીકા પણ કરી હતી.